paragraph_text: Kao i svaka druga djelatnost, i novinarstvo se organizira u jednu strukturalnu-funkcionalnu djelatnu sredinu. Sa stajališta sustavske teorije svaka ljudska djelatnost promatra se kao uređeni sustav koji je manje ili više reguliran u smislu normiranja odnosa dio - cjelina i obrnuto, te dio-dio. Teoretičari teorije sustava uočili su da unutar svake organizacije postoji čvrsta i manje prozirna struktura s četiri svoja podsustava: hardver (hardware), softver (software), lajftver (lifeware) i orgver (orgware).